“Die Nasionale Vergadering gaan nie vanmiddag stem vir die ontheffing van pres. Zuma nie. Die hof kan hulle nie dwing nie. Die kiesers kan hulle egter straf omdat hulle dit nie doen nie. Die konstitusionele hof het wel gesê die Nasionale Vergadering het ŉ plig om die president verantwoordbaar te hou deur te verseker dat hy gehoor gee aan die openbare beskermer se besluit,” het De Vos gesê.
Laat ons maar eerlik wees, die ANC voel vere vir die Konstitusie. Hulle gebruik die term “Konstitusie” net wanneet dit hulle pas. Hulle voel ook vere vir reg en regverdigheid, hulle lojaliteit lê by hulle leiers, maak nie saak hoe korrup die leiers is nie. En dis hoe hulle aan bewind bly, daar is tientalle bewyse dat Zuma korrup optree en korrup lewe en maak dit af met ‘n verskoningkie dat dit nie sy bedoeling was nie, en die massas besing hom met lof. Solank hulle waardes en eerlikheid nie verander nie sal hierdie land altyd uitgeklee wees aan idiotiese gevolge.